laion/Wikipedia-Exotic huggingface dataset:
গাউন

স্যাক্সন শব্দ গান্না থেকে আসা গাউন হলো সাধারণত মধ্যযুগ থেকে ১৭ শতকের ইউরোপের পুরুষ এবং মহিলাদের দ্বারা পরিহিত পূর্ণ দৈর্ঘ্যের একটি ঢিলেঢালা পোশাক এবং নির্দিষ্ট পেশায় তা আজও অব্যাহত রয়েছে; পরবর্তীতে গাউনটি পোশাকের ওপরদিককার অংশ এবং সংযুক্ত স্কার্ট সমন্বিত যে কোনও পূর্ণ দৈর্ঘ্যের মহিলার পোশাক হিসাবে প্রয়োগ করা হয়েছিল। একটি আধুনিক গাউন বলতে বিভিন্ন ধরনের পোশাককে বোঝায়। এটি কোনও নারীর পোশাক, বিশেষ কোনো আনুষ্ঠানিক পোশাক, বা আলঙ্কারিক কোনো পোশাককেও উল্লেখ করা যেতে পারে। এটি নাইটগাউন বা ড্রেসিং গাউনকেও বোঝায়। গুন্না অ্যাংলো-স্যাক্সন মহিলারা পরিধান করতেন এবং এটি দীর্ঘ এবং ঢিলেঢালা পোশাক ছিল। ১২ এবং ১৩ শতাব্দীর প্রথমদিকে ইউরোপীয় বিশ্ববিদ্যালয়গুলিতে পড়া শিক্ষার্থীরা গাউনগুলি পড়তেন। এই গাউন এবং হুডগুলি তাদের পদমর্যাদা নির্দেশ করতো। ১৪ থেকে ১৭ তম শতাব্দী পর্যন্ত গাউন শব্দটি পুরুষ এবং মহিলা উভয় দ্বারা পরিহিত কোনও দীর্ঘ, ঢিলেঢালা কোনো পোশাকের বর্ণনা করতে ব্যবহৃত হতো। ১৫০০ এর দশকে ইতালিতে গাউনগুলি বিভিন্ন জায়গায় ক্যামোরা বা অন্যান্য আঞ্চলিক নামে পরিচিত ছিল। ইতালীয় নারীরা ভেস্তিতো বা রোবা নামক এক প্রকার ওভার গাউন-ও পড়তেন। Wilcox, Ruth Turner (১৯৬৯)। The Dictionary of Costume (ইংরেজি ভাষায়)। Batsford। পৃষ্ঠা 152। আইএসবিএন 9780713462777।  Picken 1957। Waxman, Olivia B. (১০ মে ২০১৭)। "The Real Reason Grads Wear a Cap and Gown"। Time (ইংরেজি ভাষায়)। সংগ্রহের তারিখ ২০১৮-০১-২৬।  Fabretti 2008। গ্রন্থ-পঞ্জী Janet Arnold: Patterns of Fashion 2: Englishwomen's Dresses and Their Construction c.1860–1940, Wace 1966, Macmillan 1972. Revised metric edition, Drama Books 1977. আইএসবিএন ০-৮৯৬৭৬-০২৭-৮ Ashelford, Jane: The Art of Dress: Clothing and Society 1500–1914, Abrams, 1996. আইএসবিএন ০-৮১০৯-৬৩১৭-৫ Black, J. Anderson and Madge Garland: A History of Fashion, Morrow, 1975. আইএসবিএন ০-৬৮৮-০২৮৯৩-৪ Fabretti, Isabella Campagnol (২০০৮)। Condra, Jill, সম্পাদক। The Greenwood Encyclopedia of Clothing Through World History: 1501-1800। 2। Westport, Connecticut: Greenwood Press। আইএসবিএন 9780313336645।  Kemp, Roger L. "Town and Gown Relations: A Handbook of Best Practices," McFarland and Company, Inc., Publishers, Jefferson, North Carolina, USA, and London, England, UK, (2013). (আইএসবিএন ৯৭৮-০-৭৮৬৪-৬৩৯৯-২). Picken, Mary Brooks (১৯৫৭)। The Fashion Dictionary: Fabric, Sewing, and Dress as Expressed in the Language of Fashion। New York: Funk & Wagnalls Company।  Staples, Kathleen A.; Shaw, Madelyn (২০১৩)। Clothing Through American History: The British Colonial Era। Santa Barbara, California: Greenwood। আইএসবিএন 9780313084607।
সারায়েভো রমজান উৎসব

সারায়েভো রমজান উৎসব হল বসনিয়া ও হার্জেগোভিনার সারায়েভোতে অনুষ্ঠিত একটি বার্ষিক ধর্মীয় ও সাংস্কৃতিক উৎসব, যেটি ইসলামী পবিত্র রমজান মাসে অনুষ্ঠিত হয়। এই উৎসবটি রমজান মাসে উদ্‌যাপন করার জন্য অনুষ্ঠিত হয়। ইউরোপীয় ইউনিয়নের ফিনিক্স-ভবিষ্যতের জন্য সংস্কৃতি প্রকল্পের সহযোগিতায় সারায়েভো নেভিগেটর ফাউন্ডেশন এবং জোন অফ ইম্প্রোভড বিজনেস (জেডআপ) বায়ারিয়াজা ২০১৪ সালে এই উৎসবটি শুরু করেছে। এই উৎসবটি সারায়েভোর ওরিয়েন্টাল ইনস্টিটিউট দ্বারা অনুমোদিত। এই উৎসবের লক্ষ্য হল ইসলামী শিল্প ও সংস্কৃতি উপস্থাপনের মাধ্যমে আন্তঃ-ধর্মীয় সংলাপের সৃষ্টি এবং বিশ্বাস দলগুলোর মধ্যে শান্তি, পুনর্মিলন এবং সংহতি প্রচার। এই উৎসবটি পুরো রমজান মাসব্যাপী জুড়ে অসংখ্য কর্মসূচির সমন্বয়ে পুরো শহর জুড়ে অনুষ্ঠিত হয়। এই মাসে প্রতিদিন সন্ধার সময় যুতা তাবিয়া দুর্গে উন্মুক্ত ইফতারের আয়োজন করা হয়, যা মুসলমান এবং অমুসলমান সকলের জন্য উন্মুক্ত থাকে। গাজী হুসরেভ-বেগ গ্রন্থাগারে ক্যালিগ্রাফি, চিত্রকর্ম, মৃৎশিল্প এবং মার্কেট সহ ইসলামী শিল্পের প্রদর্শনী অনুষ্ঠিত হয়, এখানে খ্যাতিমান ইসলামী কবিতা পাঠেরও আয়োজন করা হয়। এই উৎসবের অসংখ্য কর্মসূচির মধ্যে একটি হচ্ছে ইসলামী শিল্প সম্পর্কিত বই প্রকাশকদের নিয়ে বাণিজ্য মেলার আয়োজন। এই উৎসব চলাকালীন গাজী হুসরেভ-বেগ গ্রন্থাগার এবং গাজী হুসরেভ-বেগ মাদ্রাসায় ইসলামী ধর্মতত্ত্ব, সংস্কৃতি ও শিল্প বিষয়ক ইন্টারেক্টিভ বক্তৃতা, সভা আলোচনা এবং প্রশ্নোত্তর পর্বের আয়োজন করা হয়। উক্ত স্থানে উপস্থিত হওয়া প্রভাষক এবং বক্তাদের প্রধান মুফতি হুসেইন কাভাজোভিয়, ইসলামী শিল্প ইতিহাসবিদ সাবিহা আল খেমির, জার্মান প্রাচ্যবিদ স্টিফান ওয়েবার অন্যতম। এছাড়া বিভিন্ন ইসলামী বাদ্যযন্ত্র শৈলীর সঙ্গীত আয়োজন যেমন নাশিদ, অথবা প্রথাগত উৎসব সারায়েভো জাতীয় থিয়েটারে অনুষ্ঠিত হয়। উৎসবের উদ্বোধন ও সমাপনী অনুষ্ঠান যুতা তাবিয়া দুর্গে অনুষ্ঠিত হয়। "Na Žutoj tabiji otvoren prvi Sarajevo Ramazan Festival" (বসনীয় ভাষায়)। starigrad.ba। ৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।  "Otvoren Sarajevo Ramazan Festival" (বসনীয় ভাষায়)। akos.ba।  "Sarajevo Ramadan Festival" (বসনীয় ভাষায়)। Sarajevo Travel।  "Otvoren Sarajevo Ramazan Festival" (বসনীয় ভাষায়)। travnik.ba।  "Junska događanja u Sarajevu" (বসনীয় ভাষায়)। darlingitswunderbar.com। ২৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।  "Sarajevo Ramazan Festival širi ljepotu ramazanskih dana" (বসনীয় ভাষায়)। faktor.ba।  "Ispaljvanjem topa na Žutoj Tabiji otvoren Sarajevo Ramazan Festival" (বসনীয় ভাষায়)। bhrt.ba। ৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।  "Sarajevo - Ramazanski festival knjige (RFK) počinje danas u Sarajevu." (বসনীয় ভাষায়)। starmo.ba। ৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।  "Sutra prvi Sarajevo Ramazan Festivala" (বসনীয় ভাষায়)। mojportal.ba। ১৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।  "Sutra počinje Sarajevo Ramazan Festivala" (বসনীয় ভাষায়)। mojportal.ba। ১৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।  "Zatvaranje Sarajevo Ramazan Festivala uz Burhana Šabana na Žutoj tabiji" (বসনীয় ভাষায়)। klix.ba।  "Ispaljivanjem topa na Žutoj Tabiji otvoren Sarajevo Ramazan Festival" (বসনীয় ভাষায়)। bhrt.ba। ৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।
নুন চা

নুন চা, যাকে শির চা (পারস্য থেকে, অর্থ 'দুুুধ চা') গোলাপি চা, কাশ্মীরি চা বা পিঙ্ক টি বলা হয়, একটি ঐতিহ্যবাহী চা পানীয়, যা ভারতীয় উপমহাদেশ, সম্ভবত কাশ্মীর উপত্যকা থেকে আগত বারুদ চা (সবুজ চা পাতাগুলি দিয়ে তৈরি ছোট বল), দুধ এবং বেকিং সোডা দিয়ে তৈরি। নুন মানে হলো 'লবণ', যা ভারতীয় ভাষায় বিশেষ করে কাশ্মীরি, বাংলা, রাজস্থানী, হিন্দি এবং নেপালি ভাষায় ব্যবহৃত হয়।। নুন চা ঐতিহ্যগতভাবে এক ধরনের সবুজ চা পাতা, দুধ, লবণ, বেকিং সোডা থেকে তৈরি করা হয় এবং সাধারণত "সামোভার" (চা ফোটানোর পাত্র) এর মধ্যে তৈরি করা হয়। এক চিমটি বেকিং সোডা এটিকে গোলাপী রঙ দেয়। কাশ্মীরি ঘরের রেসিপিগুলিতে ঐতিহ্যগতভাবে চিনির ব্যবহার করা হয় না, যদিও ভারতীয় এবং পাকিস্তানি রেস্তোঁরাগুলিতে এবং চায়ের দোকানে চিনির ব্যবহার করা হয়ে থাকে। নুন চা সাধারণত ভারতের অনেক রাজ্য, সাধারণত উত্তর ভারতে (জম্মু ও কাশ্মীর, হিমাচল প্রদেশ) এবং এমনকি ছত্তিশগড়ের মাইনপাটের মতো তিব্বতের সংখ্যালঘু জনসংখ্যার অঞ্চলগুলিতেও পরিবেশন করা হয়। বিশেষ অনুষ্ঠানে, বিবাহ এবং শীতের মাসগুলিতে পাকিস্তানে প্রায়শই চিনি এবং বাদাম দিয়ে চা পরিবেশন করা হয় (অ কাশ্মীরিদের জন্য যারা নোনতা চা দিয়ে পরিচিত নয়)। নুন চা কাশ্মীরি প্রাতঃরাশ এবং সান্ধ্যভোজের একটি অপরিহার্য অংশ, এটি কাশ্মীরে তৈরি বিভিন্ন ধরনের ঐতিহ্যবাহী রুটি দিয়ে খাওয়া হয়। নুন চা বা কাশ্মীরি চা গোলাপী, দুধযুক্ত ও ক্রিমযুক্ত হয় এবং সাধারণত বাদাম কুঁচি এবং পেস্তা ছিটিয়ে দিয়ে পরিবেশন করা হয়। ২ চা চামচ/চার প্যাকেট গ্রিন টি ১/২ চা চামচ খাবার সোডা ১ কাপ দুধ ১/২ চা চামচ বেকিং সোডা ১/২ চা চামচ লবণ (নুন) ২ কাপ পানি ১ টি দারচিনি ১ টি স্টার অ্যানিস ১ টি এলাচ চুলায় পানি বসাতে হবে। পানিতে দারচিনি, এলাচ, স্টার অ্যানিস দিতে হবে। পানি ফুটলে চা দিয়ে দিতে হবে। বেকিং সোডা ও লবণ যোগ করতে হবে। ৩০ মিনিট ফুটতে দিতে হবে। পানি আস্তে আস্তে রং বদলাতে শুরু করবে। পানি কমে এলে আবার পানি মিশাতে হবে। ৩০ মিনিট পর দুধ দিয়ে ৫ মিনিট ফুটিয়ে ছেঁকে নিলেই তৈরী কাশ্মীরি নুন চা। চা মাঠা লাবাং "NOON CHAI / SALTY TEA / PINK TEA – KASHMIRI NAMKEEN CHAI"। Life 'n' Such। এপ্রিল ১৬, ২০০৭। ৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৪।  "Sheer Chai Recipe"। ২০১২-০৭-০৬ তারিখে মূল থেকে আর্কাইভ করা।  Bengali and English dictionary। Oxford University। ১৮৫৬। সংগ্রহের তারিখ ২০১৪-১১-২২।  "Noon Chai Recipe and History at Life-n-Such"। Lifensuch.com। ২০০৭-০৪-১৬। ২০১৪-০২-০৮ তারিখে মূল থেকে আর্কাইভ করা। সংগ্রহের তারিখ ২০১২-০৩-০৪।  "কাশ্মীরী নুন চা (Kashmiri Noon Cha Recipe In Bengali)"। cookpad.com। সংগ্রহের তারিখ ২০১২-০৭-০৬।  ঐতিহ্যবাহী নুন চা রেসিপি
তক্ষক

তক্ষক (ইংরেজি: Gecko, বৈজ্ঞানিক নাম:Gekko gecko) গেকোনিডি গোত্রের একটি গিরগিটি প্রজাতি। পিঠের দিক ধূসর, নীলচে-ধূসর বা নীলচে বেগুনি-ধূসর। সারা শরীরে থাকে লাল ও সাদাটে ধূসর ফোঁটা। পিঠের সাদাটে ফোঁটাগুলি পাশাপাশি ৭-৮টি সরু সারিতে বিন্যস্ত। কমবয়সী তক্ষকের লেজে পরপর গাঢ-নীল ও প্রায় সাদা রঙের বলয় রয়েছে। মাথা অপেক্ষাকৃত বড়, নাকের ডগা চোখা ও ভোঁতা। চোখ বড় বড়, মণি ফালি গড়নের। লেজ সামান্য নোয়ানো। দৈর্ঘ্য নাকের ডগা থেকে পা পর্যন্ত ১৭ সেমি এবং লেজও প্রায় ততটা। তক্ষকের ডাক চড়া, স্পষ্ট ও অনেক দূর থেকে শোনা যায়; ডাকের জন্যই এই নাম। কক্‌কক্‌ আওয়াজ দিয়ে ডাক শুরু হয়, অতঃপর ‘তক্‌-ক্কা’ ডাকে কয়েক বার ও স্পষ্টস্বরে। এরা কীটপতঙ্গ, ঘরের টিকটিকি ছোট পাখি ও ছোট সাপ খেয়ে থাকে। ছাদের পাশের ভাঙা ফাঁক-ফোঁকড় বা গর্তে কিংবা গাছে বাস করে। তক্ষক দক্ষিণ এশিয়ায় বিপর্যস্ত একটি প্রাণী। ব্যাপক নিধনই বিপন্ন হওয়ার কারণ। অনেকে ভুলক্রমে তক্ষককে বিষাক্ত সরীসৃপ হিসেবে চিহ্নিত করে। বাংলাদেশসহ মায়ানমার, থাইল্যান্ড, ভিয়েতনাম, লাওস, কাম্পুচিয়া, মালয়েশিয়া, ইন্দোনেশিয়া, চীন ও ফিলিপাইনসহ বিভিন্ন দেশে প্রায় ৬০০ প্রজাতির তক্ষকের বাস। বাংলাদেশে প্রায় ২ প্রজাতির তক্ষক দেখা যায়। এশিয়ান প্রাচীন আয়ুর্বেদিক চিকিৎসা ও আধুনিক চিকিৎসায় হাঁপানি, এইডস, ক্যান্সারের ওষুধ তৈরিতে এটি ব্যবহার করা হচ্ছে। কার্যত এ ঔষধ ও পরীক্ষা ফলপ্রসূ না হলেও তক্ষকের বিলুপ্তি ও শিকার চলছে অবৈধভাবে এবং অহরহ। তক্ষক রাতে খুব পরিষ্কার দেখতে পায়। তক্ষকের অক্ষিগোলকে ট্রান্সপারেন্ট মেমব্রেন থাকে যা তাকে মানুষের চেয়ে ৩৫০ গুণ বেশি দৃষ্টিসম্পন্ন করেছে। তক্ষক আল্ট্রা-ভায়োলেট রশ্মিতেও (বেগুনি ও সবুজ) খুব পরিষ্কার দেখতে পায়। অন্যান্য আত্মরক্ষী প্রাণীদের মতো তক্ষকের ইন্দ্রিয়ক্ষমতা দাপুটে। এটির শরীরের লেজ, দাঁত, পা প্রভৃতি কোনোভাবে বিচ্ছিন্ন হয়ে গেলেও তা আবার প্রাকৃতিকভাবে গজাতে পারে‌।
খ্রিস্টপূর্ব ২১২

উইকিমিডিয়া কমন্সে খ্রিস্টপূর্ব ২১২ সংক্রান্ত মিডিয়া রয়েছে। খ্রিস্টপূর্ব ২১২ অব্দ বলতে যিশু খ্রিস্টের জন্মের ৩২২ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Consulship of Flaccus and Pulcher হিসাবে পরিচিত। আর্কিমিডিস - প্রখ্যাত গ্রিক গণিতজ্ঞ এবং বৈজ্ঞানিক, মৃত্যু বরণ করেন (জন্ম: খ্রিস্টপূর্ব ২৮৭)।
এশিয়া নিউজ নেটওয়ার্ক

এশিয়া নিউজ নেটওয়ার্ক (এএনএন) হল দক্ষিণ, দক্ষিণপূর্ব এবং উত্তরপূর্ব এশিয়ার ২৪টি সংবাদ সংস্থার সমন্বয়ে গঠিত একটি সংবাদ জোট। এশিয়া নিউজ নেটওয়ার্কের সদস্যদের মধ্যে রয়েছে: দ্য কোরিয়া হেরাল্ড, চায়না ডেইলি, চায়না পোস্ট (তাইওয়ান), গোগো মঙ্গোলিয়া, দ্য জাপান নিউজ, ডন (পাকিস্তান), দ্য স্টেটসম্যান (ভারত), আইল্যান্ড (শ্রীলঙ্কা), কুয়েন্সেল (ভুটান), কাঠমান্ডু পোস্ট ( নেপাল), ডেইলি স্টার (বাংলাদেশ), ইলেবেন মিডিয়া (মিয়ানমার), দ্য নেশন (থাইল্যান্ড), জাকার্তা পোস্ট, দ্য স্টার অ্যান্ড সিন চিউ ডেইলি (মালয়েশিয়া), নম পেন পোস্ট এবং রাসমেই কাম্পুচিয়া (কম্বোডিয়া), দ্য বোর্নিও বুলেটিন (ব্রুনাই), দ্য স্ট্রেইটস টাইমস (সিঙ্গাপুর), ভিয়েতনাম নিউজ, ফিলিপাইন ডেইলি ইনকোয়ারার এবং ভিয়েন্তিয়ান টাইমস (লাওস) ইউরোপিয়ান ডেইলিস অ্যালায়েন্স লিডিং ইউরোপিয়ান নিউজপেপার অ্যালায়েন্স গ্রুপো ডি ডায়ারিওস আমেরিকা লাতিন আমেরিকান সংবাদপত্র সমিতি Rekhi, Shefali (২৬ এপ্রিল ২০১৯)। "Asia News Network celebrates 20th anniversary, commits to bringing region closer"। দ্য স্ট্রেইটস টাইমস। সংগ্রহের তারিখ ২৭ জুন ২০১৯।  Lim, Jeong-yeo (২৫ এপ্রিল ২০১৯)। "Asia News Network discusses past 20 years, future ahead"। দ্য কোরিয়া হেরাল্ড। সংগ্রহের তারিখ ২৭ জুন ২০১৯।  এশিয়া নিউজ নেটওয়ার্ক
নাসির মালিক

নাসির আহমেদ মালিক (উর্দু: نصیر ملک‎‎; জন্ম: ১ ফেব্রুয়ারি, ১৯৫০ - মৃত্যু: ৩১ জুলাই, ১৯৯৯) পাঞ্জাবের লিয়লপুর এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৭৫ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি, খৈরপুর ক্রিকেট সংস্থা, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন নাসির মালিক। ১৯৬৯-৭০ মৌসুম থেকে ১৯৮১-৮২ মৌসুম পর্যন্ত নাসির মালিকের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন নাসির মালিক। ৭ জুন, ১৯৭৫ তারিখে লিডসে অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ১৪ জুন, ১৯৭৫ তারিখে নটিংহামে শ্রীলঙ্কা দলের বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত তিনটি ওডিআই ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে খেলেছিলেন। ঐ প্রতিযোগিতায় তার দল গ্রুপ পর্ব থেকে বিদেয় নেয়। তাকে কোন টেস্টে অংশগ্রহণ করার সুযোগ দেয়া হয়নি। ৩১ জুলাই, ১৯৯৯ তারিখে মাত্র ৪৯ বছর বয়সে পাঞ্জাবের লাহোর এলাকায় নাসির মালিকের দেহাবসান ঘটে। "Players / Pakistan / ODI caps"। Cricinfo। সংগ্রহের তারিখ ২৮ এপ্রিল ২০২০।  "Pakistan ODI Batting Averages"। Cricinfo। সংগ্রহের তারিখ ২৮ এপ্রিল ২০২০।  "Pakistan ODI Bowling Averages"। Cricinfo। সংগ্রহের তারিখ ২৮ এপ্রিল ২০২০।  আসলাম খোখার ওয়ালিস ম্যাথিয়াস ১৯৭৫ ক্রিকেট বিশ্বকাপ দলসমূহ প্রথম-শ্রেণীর ক্রিকেট দলসমূহের বর্তমান তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে নাসির মালিক (ইংরেজি) ক্রিকেটআর্কাইভে নাসির মালিক (সদস্যতা প্রয়োজনীয়) (ইংরেজি)
কাহারোল থানা

কাহারোল থানা বাংলাদেশের দিনাজপুর জেলার অন্তর্গত কাহারোল উপজেলার একটি থানা। ১৯০৪ খ্রিস্টাব্দে কাহারোল থানা প্রতিষ্ঠা লাভ করে। কাহারোল উপজেলার ৬টি ইউনিয়নের প্রশাসনিক কার্যক্রম কাহারোল থানার অধীন। ইউনিয়নসমূহ: ১নং ডাবোর ২নং রসুলপুর ৩নং মুকুন্দপুর ৪নং তারগাঁও ৫নং সুন্দরপুর ৬নং রামচন্দ্রপুর কাহারোল উপজেলা দিনাজপুর জেলা "কাহারোল উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১৮ এপ্রিল ২০২৩।  "কাহারোল উপজেলা - ইউনিয়নসমূহ"। kaharol.dinajpur.gov.bd। জাতীয় তথ্য বাতায়ন। ১৮ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২৩।
সমুদ্রবিজ্ঞান

সমুদ্রবিদ্যা বা সমুদ্রবিজ্ঞান (ইংরেজি: Oceanography বা oceanology বা marine science) ভূবিজ্ঞানের সমুদ্র গবেষণা সংক্রান্ত একটি শাখা, যা গ্রিক শব্দ ὠκεανός অর্থাৎ সাগর এবং γράφω অর্থাৎ লেখা থেকে এসেছে। এই শাখায় সামুদ্রিক গঠন ও বাস্তুসংস্থান গতিবিজ্ঞান; সমুদ্র তরঙ্গ, ঢেউ ও ভূপদার্থগত তরল গতিবিজ্ঞান; প্লেট টেকটনিক ও সমুদ্র তলদেশের ভূতত্ত্ব; সমুদ্রের মধ্যে ও উপকূলভাগে বিভিন্ন রাসায়নিক ও পদার্থবিদ্যাসংক্রান্ত উপাদানের প্রবাহ ইত্যাদি আলোচিত হয়। এই সকল বিষয় জীববিদ্যা, রসায়ন, ভূতত্ত্ব, জলবায়ুবিদ্যা ও পদার্থবিদ্যার মতো বিভিন্ন শাখার সহায়তায় সমুদ্রবিদদের সমুদ্র সম্পর্কে তথ্য আহরণে সাহায্য করে। সমুদ্রবিজ্ঞানকে চারটি ভাগে ভাগ করা যায়: (১) জীবতাত্ত্বিক সমুদ্রবিজ্ঞান (২) রাসায়নিক সমুদ্রবিজ্ঞান (৩) ভৌত সমুদ্রবিজ্ঞান (৪) ভূতাত্ত্বিক সমুদ্রবিজ্ঞান জীবভূরসায়ন জীবভূগোল জলবায়ুবিদ্যা উপকূলীয় ভূবিদ্যা পরিবেশ বিজ্ঞান ভূপদার্থবিজ্ঞান হিমবিদ্যা হাইড্রোগ্রাফি হাইড্রোলজি আবহাওয়াবিদ্যা Hamblin, Jacob Darwin (2005) Oceanographers and the Cold War: Disciples of Marine Science. University of Washington Press. আইএসবিএন ৯৭৮-০-২৯৫-৯৮৪৮২-৭ Steele, J., K. Turekian and S. Thorpe. (2001). Encyclopedia of Ocean Sciences. San Diego: Academic Press. (6 vols.) আইএসবিএন ০-১২-২২৭৪৩০-X Sverdrup, Keith A., Duxbury, Alyn C., Duxbury, Alison B. (2006). Fundamentals of Oceanography, McGraw-Hill, আইএসবিএন ০-০৭-২৮২৬৭৮-৯. উইকিমিডিয়া কমন্সে সমুদ্রবিজ্ঞান সংক্রান্ত মিডিয়া রয়েছে। NASA/ JPL Physical Oceanography Distributed Active Archive Center (PO.DAAC) NASA/JPL PO.DAAC Data Center responsible for archiving and distributing data relevant to the physical state of the ocean. Ocean Science Series ওয়েব্যাক মেশিনে আর্কাইভকৃত ৭ অক্টোবর ২০০৯ তারিখে from the National Academy of Sciences. Woods Hole Oceanographic Institution (WHOI) - World's largest private, nonprofit ocean research, engineering and education organization. Scripps Institution of Oceanography ওয়েব্যাক মেশিনে আর্কাইভকৃত ৭ জুন ২০১৩ তারিখে British Oceanographic Data Centre - a source of oceanographic data and information Proudman Oceanographic Laboratory Centre for Environment, Fisheries & Aquaculture Science NOAA's Office of Ocean Exploration NOAA Ocean and Weather Data Navigator - Plot and download ocean data Exploring Marine Ecosystems - Smithsonian National Museum of Natural History permanent exhibit Freeview Video 'Voyage to the Bottom of the Deep Deep Sea' Oceanography Programme - Vega Science Trust and the BBC/OU NEMO: Modeling framework for Oceanography Oceanographycal and Hidrobiological manuscripts The Turkish Seas Ocean Alliance: Conservation Biology ওয়েব্যাক মেশিনে আর্কাইভকৃত ৬ ফেব্রুয়ারি ২০১০ তারিখে Pew Institute fo Ocean Science - Protecting the world's oceans and the species that inhabit them. Herdman, William A. - Founders of Oceanography, and their work - An introduction to the science of the sea Timeline of Oceanography ওয়েব্যাক মেশিনে আর্কাইভকৃত ২৪ জানুয়ারি ২০১০ তারিখে Ocean Motion and Surface Currents (NASA)
ইরিনিস

ইরিনিস (গ্রিক: Ἐρινύες, ইংরেজি: Furies) প্রাচীন গ্রিক পুরাণে অভিশাপ ও প্রতিশোধের নারীরূপ। পৃথিবীর দেবী গাইয়া ও আকাশের দেবতা উরানোসের কন্যা, এবং দৈত্য আর টাইটানদের বোন হিসেবেও তারা পরিচিত। অন্য অনেক কিছুর মতো এদেরকেও রোমানরা তাদের নিজেদের পুরাণের অংশ ক’রে নিয়েছিল। ইউরোপের ধ্রুপদী যেসব সাহিত্যে এদের উল্লেখ পাওয়া যায় তার মধ্যে রয়েছে হেসিয়ডের থিওগনি, হোমারের ইলিয়াড ও অডিসি, ওভিডের মেটামর্ফোসেস, কবি পিন্দারের অলিপিয়ান ঔড্‌স এবং ভার্জিলের ইনিড। এস্কিলাস, ওভিড ও ভার্জিল এদেরকে রাত অর্থাৎ নিশাদেবীর কন্যা হিসেবে চিত্রিত করেছেন, কিন্তু আদি উৎসে তারা গাইয়ার কন্যাই ছিল। থিওগনিতে আছে, কাল ও মহাকাল-রূপী ক্রোনোস যখন তার পিতা উরানোসের লিঙ্গ কেটে দেয় তখন লিঙ্গনিঃসৃত রক্তের মাধ্যমে গাইয়ার গর্ভে ইরিনিসদের জন্ম হয়। অর্ফিয়াসের উদ্দেশ্যে নিবেদিত স্তোত্রে তাদেরকে টেসিফোন, মেগারা, আলেক্তো নামে ডাকা হয়েছে। তাদের নামের একটি ইউফেমিজম (সুভাষণ) হচ্ছে ইউমিনিদিস যার অর্থ দয়ালু, অর্থাৎ তাদের আসল চরিত্রের ঠিক বিপরীত। আরেকটি সুভাষণ সেম্‌নাই বা সম্মানিত। বিখ্যাত ট্র্যাজিক নাট্যকার এস্কিলাস এদের নিয়ে ইউমিনিদিস নামে একটা আলাদা নাটকই লিখেছেন। তাদের রূপ ও বেশভূষা ভয়ংকর। এস্কিলাস লিখেছেন, তারা সব সময় কালো পোশাক পরে, তাদের চুল গর্গনের চুলের মতো সাপ দিয়ে তৈরি। অন্য জায়গায় পাওয়া যায়, তাদের চোখ থেকে রক্ত ঝরে। ইরিনিস বা ফিউরি-দের প্রধান কাজ পরিবারের ভিতরে সংঘটিত খুনের প্রতিশোধ নেয়া। তবে অন্য আরো অনেক অপরাধের বিচারক হিসেবেও তাদের দেখা গেছে। যেমন, শপথ ভঙ্গ করা, বড়দের অসম্মান করা, অতিথিদের যথেষ্ট সেবা না করা, ইত্যাদি। বিচার শেষ না হওয়া পর্যন্ত ইরিনিস থামে না, তাদেরকে থামানোর ক্ষমতা কারো নেই। এস্কিলাসের অরেস্তিয়া নাটকে দেখানো হয়, আগামেম্‌ননের ছেলে অরেস্টিস পিতৃহত্যার প্রতিশোধ নিতে নিজের মা ক্লিতেম্‌নেস্ত্রা-কে খুন করে, কিন্তু তার পর থেকে ইরিনিসিরা তাকে তাড়া করা শুরু করে। মাতৃহত্যার প্রতিশোধ না নেয়া পর্যন্ত তারা কোনোভাবেই থামতে রাজি ছিল না। পরে আরো দুটি নাটকে এস্কিলাস এই কাহিনি চালিয়ে যান। তিন পর্বের শেষ পর্বটি ছিল ইউমিনিদিস যাতে অ্যাথেন্সের দেবী অ্যাথিনা অনেক কষ্টে ইরিনিসিদের নিরস্ত্র করেন। এর পর থেকে অরেস্টিসের পশ্চাদ্ধাবনের বদলে তাদের দায়িত্ব হয় অ্যাথেন্স নগরী রক্ষা করা, এজন্যই তাদের নতুন নাম হয়েছিল ইউমিনিদিস। Furies, Encyclopaedia Britannica, accessed 28 April 2020. Luke & Monica Roman, Encyclopedia of Greek and Roman Mythology, Facts on File, 2010.
অরুণোদই

অরুনোদই (ইংরেজি: Orunodoi) অসমের প্রথম অসমীয়া ভাষার সংবাদ পত্র। এই সংবাদপত্রটি ১৮৪৬ সালের জানুয়ারি মাসে শিবসাগরের মিশন প্রেস থেকে প্ৰথম প্ৰকাশ পায়। এই সংবাদপত্রটিকে আধুনিক অসমীয়া ভাষার পথপ্রদর্শক বলা যায় কারণ এই পত্রিকা দ্বারা অসমীয়া সাহিত্যের ক্ষেত্রে এক নতুন যুগের সৃষ্টি হয়েছিল। অরুণোদইয়ের পাতায় আনন্দরাম ঢেকিয়াল ফুকন, পণ্ডিত হেমচন্দ্র বরুয়া, গুণাভিরাম বরুয়া ইত্যাদি লোকেরা সাহিত্যিকরূপে পরিগণিত হয়েছিলেন। মূলতঃ খ্রিস্টধর্ম প্রচারের জন্য এই সংবাদপত্র প্ৰকাশ করা হত যদিও গদ্য-পদ্য-ভূগোল-ইতিহাস-নীতিকথা, দেশ-বিদেশের খবর, জীবনী, কাহিনী ইত্যাদি বিবিধ রচনা এতে প্রকাশিত হত। ১৮৮৩ সালে মিশন প্রেস বন্ধ হওয়ার সাথে সাথে এই পত্রিকাটির প্রকাশও স্তব্ধ হয়ে যায়। ইং ১৮২৬ সালের ইয়াণ্ডাবু সন্ধি অনুসারে অসম ইংরেজের শাসনাধীন হওয়ার পর অসমের রাজনৈতিক সামাজিক ও সাংস্কৃতিক ক্ষেত্রে এক বিরাট পরিবর্তনের সূচনা হল। সাহিত্যে এর স্পষ্ট প্ৰভাব পরিস্ফুট হয়। ১৮৩৬ সালে ইংরেজরা প্ৰশাসনিক সুবিধার দোহাই দিয়ে অসমের বিদ্যালয়-মহাবিদ্যালয় ইত্যাদি সরকারি প্ৰতিষ্ঠানে অসমীয়া ভাষার পরিবর্তে বাংলা ভাষা প্ৰচলন করে। এর কারণ ছিল ইংরেজদের শাসনে সহায়তা করা পশ্চিমবঙ্গ থেকে আসা বাঙালী কার্যনির্বাহীদের যাতে সুবিধা হয়। বাঙালী কর্মচারীদেরও এর জন্য ইংরেজ সরকারকে অনুনয় করতে হয়েছিল। ইতিমধ্যে অসমের কমিশনার ক্যাপ্তেন ফ্ৰেন্সিস জনকিন্সের আমন্ত্রণে ক্রমে অসমের শদিয়াতে একটা খ্রিষ্টান মিশন তৈরির উদ্দেশ্যে আমেরিকান বেপ্টিষ্ট মিশনারীগণ অসমে আসেন। তাঁদের উদ্যোগে ‘অরুণোদই’ প্ৰকাশ করা হয়। ১৮৪৬ সালের জানুয়ারী মাসে শিবসাগরের মিশন প্রেস থেকে মাসিক ‘অরুণোদই সংবাদপত্র’ প্রথম প্রকাশ পায়। প্রথম সম্পাদক ছিলেন ডা° নাথান ব্রাউন। ‘অরুণোদই’তেই প্ৰথম ‘দেওধাই অসম বুরঞ্জী’, কামরূপ বুরঞ্জী, গুণাভিরাম বরুয়ার আধুনিক নাটক ‘রাম নবমী’ প্রকাশিত হয়েছিল। এই মাসিক পত্রিকাটির সুদীর্ঘ ৩৭ বছরের সম্পাদক ছিলেন ড° ব্রাউন, এস এম হোয়াইটিং, ড° মাইলস ব্রন্সন, মিসেস বাৰ্ড, রেভারেণ্ড ক্লার্ক ও এ.কে. গার্নি। বার্ষিক অনুদান যথাক্রমে ১ টাকা ও পরে ২ টাকা ছিল। পত্রিকাটির সৰ্বোচ্চ গ্রাহকের সংখ্যা ৭০০ জন হয়েছিল। জোনাকী বাঁহী "Orunoidoi/Arunodoi"। Onlinesivasagar.com। সংগ্রহের তারিখ ২৮ মার্চ ২০১০।  "Special Postage Stamp on 150 years of Newspapers in Assam"। PIB। সংগ্রহের তারিখ ৩০ মার্চ ২০১০।  অরুণোদয় অনলাইন
কাম্পুং মাসিন মসজিদ

কাম্পুং মাসিন মসজিদ (মালয়: Masjid Kampong Masin; বা মসজিদ কাম্পুং মাসিন) হলো ব্রুনাইয়ের ব্রুনাই-মুয়ারা জেলার মাসিনে অবস্থিত একটি মসজিদ। এটি রাজধানী বন্দর সেরি বেগাওয়ান থেকে প্রায় ২৪ কিলোমিটার (১৫ মাইল) দূরে অবস্থিত। এই মসজিদটি ১৯৮৭ সালে উদ্বোধন করা হয়েছিল; এই মসজিদে একত্রে ৫০০ মুসল্লি নামাজ আদায় করতে পারেন। এই মসজিদটি মাসিনের মুসলমানরা ইসলামিক সাম্প্রদায়িক কর্মকাণ্ড এবং নামাজের (বিশেষত জুমার নামাজের) জন্য ব্যবহার করে। ১৯৮৬ সালে, এই মসজিদটির নির্মাণ কাজ শুরু হয়েছিল এবং পরের বছরে সমাপ্ত হয়েছে। ১৯৮৭ সালের ২৭শে ডিসেম্বর কাম্পুং মাসিন মসজিদটি তৎকালীন ধর্ম বিষয়ক মন্ত্রী আওয়াং মোহাম্মদ জায়ান বিন সেরুদিন আনুষ্ঠানিকভাবে উদ্বোধন করেন। ব্রুনাইয়ের মসজিদের তালিকা "SenaraiMasjid - Masjid Kampong Masin"। www.kheu.gov.bn (মালয় ভাষায়)। সংগ্রহের তারিখ ২০১৮-০১-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kampong Masin Mosque in the website of Ministry of Religious Affairs, Brunei Darussalam (মালয়)
শিম্পাঞ্জি

শিম্পাঞ্জি প্রাইমেট বর্গের (Great Apes) এক প্রকার স্তন্যপায়ী প্রাণী। Pan গোত্রের দুই প্রজাতির প্রাণীকে সাধারণ ভাবে শিম্পাঞ্জি বলে ডাকা হয়।শিম্পাঞ্জি (প্যান ট্রোগলোডিটস), সাধারণ শিম্পাঞ্জি, শক্তিশালী শিম্পাঞ্জি বা সোজা চিম্প নামেও পরিচিত, এটি গ্রীকীয় আফ্রিকার বন এবং সান্নাহর এক বৃহত প্রজাতি এটির চারটি নিশ্চিত উপ-প্রজাতি এবং একটি পঞ্চম প্রস্তাবিত উপ-প্রজাতি রয়েছে। শিম্পাঞ্জি এবং ঘনিষ্ঠভাবে সম্পর্কিত বনোবো (কখনও কখনও "পিগমি শিম্পাঞ্জি" নামে পরিচিত) পান জেনাসে শ্রেণিবদ্ধ করা হয়। জীবাশ্ম এবং ডিএনএ সিকোয়েন্সিংয়ের প্রমাণ থেকে প্রমাণিত হয় যে প্যান মানব বংশের এক বোন ট্যাক্সন এবং মানুষের নিকটতম জীবিত আত্মীয়। শিম্পাঞ্জিটি মোটা কালো চুলের আচ্ছাদিত, তবে খালি মুখ, আঙ্গুলগুলি, পায়ের আঙ্গুলগুলি, হাতের তালু এবং পায়ের তল রয়েছে। এটি পুরুষদের জন্য 40-70 কেজি (88–154 পাউন্ড) ও স্ত্রীদের জন্য 27-50 কেজি (60-110 পাউন্ড) ও 150 সেন্টিমিটার (4 ফুট 11 ইঞ্চি) দাঁড়িয়ে থাকা, বনোবোর চেয়ে বৃহত্তর এবং শক্তিশালী। এর গর্ভকালীন সময় আট মাস। শিশুটি প্রায় তিন বছর বয়সে দুধ ছাড়ানো হয়, তবে সাধারণত বেশ কয়েক বছর ধরে তার মায়ের সাথে ঘনিষ্ঠ সম্পর্ক বজায় থাকে। শিম্পাঞ্জি এমন গ্রুপে বাস করে যেগুলির আকার 15 থেকে 150 সদস্যের মধ্যে থাকে, যদিও ব্যক্তিরা দিনের বেলা অনেক ছোট গ্রুপে ভ্রমণ এবং চারণ করে। প্রজাতিগুলি কঠোর পুরুষ-অধ্যুষিত শ্রেণিবিন্যাসে বাস করে, যেখানে সহিংসতার প্রয়োজন ছাড়াই সাধারণত বিরোধ নিষ্পত্তি হয়। প্রায় সমস্ত শিম্পাঞ্জি জনগোষ্ঠী সরঞ্জাম ব্যবহার করে, লাঠি, পাথর, ঘাস এবং পাতাগুলি ব্যবহার করে এবং মধু, দধি, পিঁপড়, বাদাম এবং জল শিকার এবং অর্জনের জন্য ব্যবহার করে রেকর্ড করা হয়েছে। প্রজাতিগুলিতে ছোট স্তন্যপায়ী প্রাণীদের বর্শার জন্য তীক্ষ্ণ কাঠি তৈরির সন্ধানও পাওয়া গেছে। শিম্পাঞ্জি বিপন্ন প্রজাতি হিসাবে আইইউসিএন রেড তালিকায় তালিকাভুক্ত হয়েছে। 170,000 থেকে 300,000 ব্যক্তির মধ্যে এর পরিসীমা জুড়ে অনুমান করা হয়। শিম্পাঞ্জির সবচেয়ে বড় হুমকি হ'ল আবাস হ্রাস, শিকার হওয়া এবং রোগ। শিম্পাঞ্জিরা পাশ্চাত্য জনপ্রিয় সংস্কৃতিতে স্টিরিওটাইপযুক্ত ক্লাউন-ফিগার হিসাবে উপস্থিত হয় এবং শিম্পাঞ্জির চা পার্টিগুলি, সার্কাসের ক্রিয়াকলাপ এবং স্টেজ শোয়ের মতো বিনোদন দেয়। তাদের কখনও কখনও পোষা প্রাণী হিসাবে রাখা হয়, যদিও তাদের শক্তি এবং আগ্রাসন তাদের এই ভূমিকাতে বিপজ্জনক করে তোলে। কিছু শতকে গবেষণার জন্য বিশেষত আমেরিকাতে গবেষণাগারে রাখা হয়েছে। শিম্পাঞ্জিদের আমেরিকান সাইন ল্যাঙ্গুয়েজের মতো ভাষা শেখানোর জন্য অনেক চেষ্টা করা হয়েছে, সীমিত সাফল্যের সাথে। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। পৃষ্ঠা 182–3। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link)